钦定古今图书集成/明伦汇编/氏族典/第256卷 > 王恺
## 钦定古今图书集成/明伦汇编/氏族典/第256卷 > 王恺

按《晋书王恂传》：“恂弟恺，字君夫，少有才力，历位清显，
虽无细行，有在公之称。以讨杨骏勋，封山都县公，邑
千八百户，迁龙骧将军，领骁骑将军，加散骑常侍，寻
坐事免官。起为射声校尉，久之，转后将军。恺性豪侈，
用赤石脂泥壁。石崇与恺将为鸩毒之事，司隶校尉
博祗劾之，有司皆论正重罪，诏特原之。由是众人佥”
畏恺，故敢肆其意，所欲之事，无所顾惮焉。及卒，谥曰
“丑。”